recursal/SuperWikiNEXT-32B huggingface dataset:
Անվան այլ կիրառումների համար տե՛ս՝ Արամ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Արամ Հունանի Հակոբյան** (1909, Աբովյանի շրջան - *անհայտ*), հայ մանկավարժ, Երկրորդ համաշխարհային պատերազմի Արևելյան ճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Արամ Հակոբյանը ծնվել է 1909 թվականին Աբովյանի շրջանի Թազագյուղում։ 1931 թվականին ավարտել է Երևանի քիմիական տեխնիկումը, ընդունվել է Երևանի պետական համալսարանի ֆիզիկամաթեմատիկական ֆակուլտետը։ Ուսումնառության տարիներին աշխատել է Երևանի Նար-Դոսի անվան միջնակարգ դպրոցում, դասավանդել է ֆիզիկա և մաթեմատիկա։ 1936-1938 թվականներին սովորել է սկզբում Երևանի, ապա՝ Մոսկվայի պետական համալսարանի ասպիրանտուրայում և այն դեռ չավարտած, 1938 թվականի դեկտեմբերին, զորակոչվել է զինվորական ծառայության։ 1940 թվականից զորացրվել է տեխնիկ-լեյտենանտի կոչումով։

1941 թվականի հունիսի 23-ին զորակոչվել է կարմիր բանակ։ Ծառայել է 443-րդ զենիթային գնդում։ 1942 թվականին մասնակցել է Կովկասի պաշտպանության մարտերին։ Պարգևատրվել է «Կովկասի պաշտպանության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։

Հակոբյանը 1945 թվականին զորացրվել է բանակից և աշխատել Երևանի ռուսական մանկավարժական ինստիտուտի ֆիզիկայի ամբիոնում։ Ինստիտուտի փակվելուց հետո, 1949 թվականին աշխատել է Երևանի Կառլ Մարքսի անվան պոլիտեխնիկական ինստիտուտի ֆիզիկայի ամբիոնում, որպես ավագ դասախոս։ 1962 թվականին պաշտպանել է թեկնածուական դիսերտացիա։ Հակոբյանը գիտական մի շարք աշխատությունների և հոդվածների հեղինակ է։

Պարգևներ
--------

* «Կովկասի պաշտպանության համար» մեդալ
* «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալ

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Անգլուխ ձիավորը** (անգլ.՝ *The Headless Horseman*), արտադրվել է 1972 թվականին, խորհրդային ռեժիսոր Վլադիմիր Վայնշտոկի կողմից Թոմաս Մայն Ռիդի համանուն վեպի հիման վրա։ Այն բավականին պահանջված էր։ Գնվել է ֆիլմի 51.7 միլիոն տոմս։ Ֆիլմը նկարահանվել է Ղրիմի՝ Յալթա, Բելոգորսկ և այլ շրջաններում։

Սյուժե
------

Ֆիլմի գործողությունները տեղի են ունենում 1850 թվականին ԱՄՆ Տեխաս նահանգի սահմանամերձ շրջաններում։ Հարուստ կալվածատեր Վուդլի Փոյնդեքսթերի դուստրը՝ Լուիզա Փոյնդեքսթերը, սիրահարվում է աղքատ մուստանգերին՝ Մորիս Ջերալդին։ Սակայն Լուիզայի զարմիկը ամեն կերպ ցանկանում էր ազատվել Ջերալդից։ Մի գիշեր նրանց գաղտնի հանդիպման ժամանակ նրա եղբայր Հենրի Փոյնդեքսթերը անհետանում է։ Սպանության մեղքը ընկնում է մուստանգեր Ջերալդի վրա։ Երբ կատաղած ամբոխը պատրաստվում էր պատժել մուստանգերին, հայտնվում է առեղծվածային ձիավորը։

Դերերում
--------

Օլեգ Վիդով - *Մորիս Ջերալդ*

Լյուդմիլա Սավելևա - *Լուիզա Փոյնդեքսթեր*

Առնե Յուսկյուլա - *Քասսիուս Քոլհաուն*

Ալեքսանդր Միլոկոստի - *Հենրի Փոյնդեքսթեր*

Էսլինդա Նունիես - *Իսիդորա Կովարուբիո Դե Լոս-Լյանոս*

Իվան Պետրով - *Զեբուլոն Սթումփ*

Ալեքսանդրո Լուգո - *Վուդլի Փոյնդեքսթեր*

Էնրիկե Սանտիեստեբան

Վիկտոր Բելովոլսկի

Մարիա Ֆարա

Ծանոթագրություններ
------------------

1. 1 2 3  ČSFD (չեխերեն) — 2001.
2. ↑  «Всадник без головы (1973)». *kino-teatr.ru*.
3. ↑  «Всадник без головы. Х/ф». Russia-1. Արխիվացված է օրիգինալից 2019 թ․ փետրվարի 6-ին. Վերցված է 2019 թ․ փետրվարի 9-ին.
4. ↑  «"Всадник без головы": техасские прерии под Белогорском». RIA Novosti.
5. ↑  Sergey Kudryavtsev. «Отечественные фильмы в советском кинопрокате».

Արտաքին հղումներ
----------------

* «Անգլուխ ձիավորը (ֆիլմ, 1972)»(անգլ.) ֆիլմը Internet Movie Database կայքում
* «Всадник без головы». VokrugTV.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**Մաստակի պատ** (անգլ.՝ Gum Wall), տեսարժան վայր Սիեթլում, Մարկետ թատրոնի աղյուսե պատը, որը գտնվում է Փայք Փլեյս մարկետի մոտ, ծածկված է մաստակով։ Պատին մաստակներ կպցնելն սկսվեց 1993 թվականին, երբ թատրոնի այցելուները, հիմնականում ուսանողներ, տոմս գնելու հերթում սպասելիս, ձանձրույթից սկսեցին մաստակներով մետաղադրամներ կպցնել թատրոնի պատին։

Ժամանակի ընթացքում մաստակ սկսեցին կպցնել նաև նրբափողոցի այլ շենքերի վրա, իսկ մաստակի շերտի երկարությունը հասավ 15 մ-ի, լայնությունը՝ 4.5 մ-ի, իսկ հաստությունը՝ մի քանի դյույմի։ Թատրոնի այցելուները սկսեցին մաստակներով պատկերներ նկարել և գրություններ թողնել։ Կառույցի վարչակազմը սկսեց պայքարել այս երևույթի դեմ և մի քանի անգամ մաքրեց պատը, սակայն արդյունքում՝ 1999 թվականին հանձնվեց։ Այդ օրից պատը դարձավ տեղի տեսարժան վայրերից մեկը։

2008 թվականին պատի մոտ նկարահանվեց «Սերը պատահում է» ֆիլմի դրվագներից մեկը։

2009 թվականին Մաստակի պատը ճանաչվեց ամենահակահիգիենիկ զբոսաշրջային տեսարժան վայրերից մեկը («Պերճախոսության քար»-ից հետո)։

2015 թվականի նոյեմբերին պատը 20 տարվա մեջ առաջին անգամ որոշեցին մաքրել։ Որպեսզի չվնասեն աղյուսե շերտը՝ մաքրման համար կիրառվեց գոլորշի։ Աշխատանքը տևեց մի քանի օր և արդյունքում հեռացվեց ավելի քան 1 տոննա մաստակ։ Մաքրումից հետո պատը կրկին սկսեցին մաստակով պատել, պատկերված առաջին աշխատանքներից մեկը դարձավ 2015 թվականի նոյեմբերի 13-ին տեղի ունեցած Փարիզի ահաբեկչությունների զոհերին նվիրված հուշարձանը։

Պատկերասրահ
-----------

* Պատը 2009 թվականի հուլիսինՊատը 2009 թվականի հուլիսին
* 2011 թվականի դեկտեմբեր2011 թվականի դեկտեմբեր
* Պատը Սուրբ Վալենտինի օրը, 2013 թՊատը Սուրբ Վալենտինի օրը, 2013 թ
* Թատրոնի տոմսարկղըԹատրոնի տոմսարկղը
* Գրություն մաստակովԳրություն մաստակով
* Մաքրումից հետո, 2016 թվականի մարտՄաքրումից հետո, 2016 թվականի մարտ

Ծանոթագրություններ
------------------

1. 1 2 3  Stephanie Chen (2009 թ․ հուլիսի 20). «Kissing, chewing — the 'germiest' tourist attractions» (անգլերեն). CNN. Վերցված է 2016 թ․ հունիսի 16-ին.
2. 1 2  Stuart Eskenazi (2008 թ․ հունիսի 6). «Market lost & found» (անգլերեն). The Seattle Times. Վերցված է 2016 թ․ հունիսի 16-ին.
3. 1 2 3  «В Сиэтле начали чистить «Стену жвачки»» (ռուսերեն). Lenta.ru. 2015 թ․ նոյեմբերի 10. Վերցված է 2016 թ․ հունիսի 16-ին.
4. ↑  Kathy Mulady (2008 թ․ մարտի 11). «Movie crews to close streets around Pike Place Market today». *seattlepi.com* (անգլերեն). Վերցված է 2016 թ․ հունիսի 16-ին.
5. ↑  «Pike Place Market's Famous Gum Wall Receives Complete Cleaning» (PDF) (Press release) (English). Pike Place Market Preservation & Development Authority. 2015 թ․ նոյեմբերի 3. Արխիվացված է օրիգինալից (PDF) 2015 թ․ նոյեմբերի 19-ին. Վերցված է 16 июня 2016-ին.`{{cite press release}}`: CS1 սպաս․ չճանաչված լեզու (link)
6. ↑  Evan Bush (2015 թ․ նոյեմբերի 16). «Seattle gum-wall time-lapse: Watch ton of gum disappear in a minute» (անգլերեն). The Seattle Times. Վերցված է 2016 թ․ հունիսի 16-ին.
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Գրիշա Հակոբյան** (նոյեմբերի 1, 1918(1918-11-01), Գանձակ, Ադրբեջանի Ժողովրդավարական Հանրապետություն - հոկտեմբերի 26, 1930(1930-10-26), Գանձակ, Ադրբեջանական ԽՍՀ, ԱԽՖՍՀ, ԽՍՀՄ), խորհրդային հերոս-պիոներ` ներկայիս Ադրբեջանի Գանձակ՝ Գյանջա քաղաքից։ Ժամանակակից որոշ հեղինակներ փորձել են կասկածի տակ դնել Գրիշա Հակոբյանի կերպարը, իբրև հնարված կոմունիստական գաղափարախոսության և քարոզչության արդյունքում, սակայն «Պիոներ կանչ» թերթի նոյեմբերի 14-ի համարն ու հետագա մի շարք համարներ, ամբողջովին ապացուցում են հերոսի գոյությունը, անգամ պատկերելով նրա նկարը, մանրամասն անդրադառնում նրա սպանությանը ու Անդրկովկասում կազմակերպված ուսանողական ցույցերին։

Կենսագրություն
--------------

Գրիշա Հակոբյանը հանդիսանում էր Ադրբեջանի առաջին պիոներական ջոկատներից մեկի նախագահը և Մոսկվայում տեղի ունեցած պիոներների 1-ին Համամիութենական հավաքի պատվիրակներից մեկն էր։ Պարգևատրվել է «Արտեկ» միջազգային պիոներական ճամբարի ուղեգրով։ Եղել է Գյանջայի բռնցքամարտի չեմպիոն պիոներների մրցումներում 1929 թվին։ Հետագայում բացահայտել է կուլակական խումբ, ովքեր էլ 1930 թվականի հոկտեմբերի 26-ին սպանել են Գրիշային։

Հիշատակ
-------

Գրիշա Հակոբյանի պատվին Չելյաբինսկում կանգնեցվել էր հուշարձան, նրա անունով էր կոչվել շոգենավերից մեկը, հրատարակվել են գրքեր և դիաֆիլմ։ Գրիշա Հակոբյանի անունը մտել է Վ. Լենինի անվան Համամիութենական պիոներական կազմակերպության Պատվո գրքի մեջ։

Ծանոթագրություններ
------------------

1. ↑  «Сергей Карамаев. Пионеры-герои». Արխիվացված է օրիգինալից 2006 թ․ հունիսի 19-ին. Վերցված է 2006 թ․ հունիսի 19-ին.
2. ↑  «Պիոներ կանչ» թերթի նոյեմբերի 14-ի համար
3. ↑  «Диафильм «Пионер Гриша Акопян»». Վերցված է 2017 Հուլիս 16-ին.

Արտաքին հղումներ
----------------

* Виртуальная энциклопедия «Дети-герои». Гриша Акопян
**Միսս Էվերսի երեխաները** (անգլ.՝ Miss Evers' Boys) 1997 թվականի HBO հեռուստաալիքի ստեղծած ամերիկյան հեռուստատեսային ֆիլմ, որի գլխավոր դերերում են Էլֆրի Վուդարդը և Լոուրենս Ֆիշբորնը։ Ֆիլմը 11 անգամ առաջադրվել է «Էմմի» մրցանակի, որոնցից չորսը հաղթել է, այդ թվում և` լավագույն հեռուստատեսային ֆիլմ անվանակարգում։

Սյուժե
------

Ֆիլմը հիմնված է իրական պատմությունների վրա և պատմում է 1932-1972 թվականների Տասկիգիի սիֆիլիսի հետազոտությունների մասին։ Պատմությունը պատմում է բուժքույր Յունիս Էվերսը (Էլֆրի Վուդարդ), որը շատ բան գիտի այն մասին, թե ինչ է կատարվում... Փորձը դադարեցվել է միայն 40 տարի անց, երբ սկսվել է սենատի հետաքննությունը։

Դերասաններ և կերպարներ
----------------------

* Էլֆրի Վուդարդ՝ Յունիս
* Լոուրենս Ֆիշբորն՝ Կալեբ Համֆրի
* Քրեյգ Շեֆֆեր՝ բժիշկ Դուգլաս
* Ջո Մորթոն՝ բժիշկ Սեմ Բրոդես
* Օբբա Բաբատունդե՝ Վիլլի Ջոնսոն
* Օսսի Դևիս՝ միստր Էվերստ
* Է. Մարշալ՝ սենատի հետաքննող

Պարգևներ և առաջադրումներ
------------------------

Ֆիլմը բարձր գնահատական է ստացել թե՛ քննադատների, թե՛ հանդիսատեսի կողմից, դերասանուհի Էլֆրի Վուդարդը ստացել է «Էմմի» և «Ոսկե գլոբուս» մրցանակներ։ Ֆիլմն ստացել է «Էմմի» մրցանակ` տարվա լավագույն հեռուստատեսային ֆիլմ անվանակարգում, ինչպես նաև` առաջադրվել է «Ոսկե գլոբուս» մրցանակի նույն անվանակարգում։ Լոուրենս Ֆիշբորնն առաջադրվել է «Էմմի» մրցանակի` լավագույն դերասան անվանակարգում։

Ծանոթագրություններ
------------------

1. ↑  «Awards for Miss Evers' Boys (1997) (TV)». Արխիվացված է օրիգինալից 2012 թ․ օգոստոսի 9-ին. Վերցված է 2012 թ․ հուլիսի 17-ին.

Արտաքին հղումներ
----------------

* «Միսս Էվերսի երեխաները»(անգլ.) ֆիլմը Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · FilmAffinity · Internet Movie Database · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |
Անվան այլ կիրառումների համար տե՛ս՝ Գուրգեն Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Գուրգեն Վաղինակի Հակոբյան** (1918, Շուլավեր, Բորչալուի գավառ, Ռուսական կայսրություն - *անհայտ*), հայ մանկավարժ։ Մանկավարժական գիտությունների թեկնածու։ ՀԽՍՀ վաստակավոր մանկավարժ։ ԽՄԿԿ անդամ (1943): Երկրորդ համաշխարհային պատերազմի Արևելյան ճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Գուրգեն Հակոբյանը ծնվել է 1918 թվականին, Վրացական ԽՍՀ Շահումյան քաղաքում։ 1935 թվականին ավարտել է Թբիլիսիի մանկավարժական ուսումնարանը։ Որպես ուսուցիչ նախ աշխատել է Լագոդեխում, ապա՝ Ղափանի շրջանում։ 1938 թվականին ընդունվել է Երևանի պետական համալսարանի ֆիզիկա-մաթեմատիկական ֆակուլտետը, սակայն պատերազմի պատճառով կիսատ է թողել ուսումը։

Սովորել է ռազմական ուսումնարանում, որն ավարտելուց հետո, լեյտենանտի կոչումով, ծառայության է նշանակվել 89-րդ հայկական հրաձգային դիվիզիայում, մասնակցել է Թամանյան թերակղզու ազատագրման հերոսական կռիվներին։ 89-րդ դիվիզիայում էլ 1943 թվականին ընդունվել է կուսակցության շարքերը։ 1944 թվականին խորհրդային զորքերը հարձակում են սկսել Ղրիմի ազատագրման համար։ Հակոբյանը մասնակցել է 89-րդ հայկական Թամանյան դիվիզիայի շարքերում հերոս քաղաք Կերչի ազատագրման մարտերին, կռիվներից մեկում վիրավորվել է և տեղափոխվել հոսպիտալ։ Ապաքինվելուց հետո զորացրվել է բանակից։

1945 թվականին Հակոբյանը նշանակվել է Երևանի թատերական ինստիտուտի ռազմական ամբիոնի դասախոս։ 1947 թվականին ավարտել է Երևանի պետական համալսարանի ֆիզմաթի ֆակուլտետը։ Երևանի միջնակարգ դպրոցներում մի քանի տարի դասավանդել է մաթեմատիկա։ 1961 թվականին Հակոբյանն աշխատել է ՀԽՍՀ լուսավորության նախարարության մանկավարժական գիտությունների գիտահետազոտական ինստիտուտում՝ որպես ֆիզիկայի և մաթեմատիկայի դասավանդման մեթոդիկայի սեկտորի վարիչ։

Պարգևներ
--------

* ՀԽՍՀ վաստակավոր մանկավարժ

Երկեր
-----

* Ֆրոնտալ լաբորատոր աշխատանքները ֆիզիկայից միջնակարգ դպրոցում։ Լուսավորության մինիստրություն, ՀԽՍՀ, Մանկավարժական գիտությունների գիտահետազոտական ինստիտուտ, Երևան, «Լույս», 1967։
* Սովորողների հետազոտական ունակությունների զարգացումը ֆիզիկայի դասավանդման ընթացքում։ Երևան, «Լույս», 1977 (համահեղինակ)։

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
2. ↑  Հակոբյան, Գուրգեն Վաղինակի (1967). *Ֆրոնտալ լաբորատոր աշխատանքները ֆիզիկայից միջնակարգ դպրոցում*. Լուսավորության մինիստրություն ՀՍՍՀ, Մանկավարժական գիտությունների գիտահետազոտական ինստիտուտ. Երևան: Լույս.
3. ↑  Հակոբյան, Գուրգեն Վաղինակի (1977). Քացախյան, Բ Հ (ed.). *Սովորողների հետազոտական ունակությունների զարգացումը ֆիզիկայի դասավանդման ընթացքում*. Երևան: Լույս.
**Գազիաբաթ** (հինդի՝ ग़ाज़ियाबाद, անգլ.՝ Ghaziabad), քաղաք Հնդկաստանի Ուտար Պրադեշ նահանգի արևմուտքում՝ համանուն շրջանի վարչական կենտրոնը։

Աշխարհագրություն
----------------

Գտնվում է Դելիից 19 կմ արևելք, Միրաթ քաղաքից 46 կմ հարավ-արևմուտք։ Բացարձակ բարձրությունը՝ ծովի մակարդակից 209 մետր։ Քաղաքը գտնվում է Հինդոն գետից (Ջամնա գետի վտակ) 2,5 կմ հեռավորության վրա։

Բնակչություն
------------

Բնակչությունը 2013 թվականի տվյալներով կազմում է 1 784 166 մարդ։

*Քաղաքի բնակչության դինամիկան ըստ տարիների՝*

| 1991 | 2001 | 2013 |
| --- | --- | --- |
| 542 992 | 968 256 | 1 784 166 |

Խնայողություն
-------------

Սա Հյուսիսային Հնդկաստանի խոշոր արդյունաբերական քաղաքներից մեկն է, որը հիմնականում զարգացած է մետաղամշակման և էլեկտրոնիկայի արդյունաբերության կողմից:

Ծանոթագրություններ
------------------

1. ↑  «Ghaziabad, India Page» (անգլերեն). Fallingrain Global Gazetteer. Արխիվացված է օրիգինալից 2013-05-11-ին. Վերցված է 2013-05-05-ին.
2. ↑  «Ghāziābād» (անգլերեն). World Gazetteer. Արխիվացված է օրիգինալից 2013-05-11-ին. Վերցված է 2013-05-05-ին.
Անվան այլ կիրառումների համար տե՛ս՝ Ժակ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Ժակ Նիկոլայի Հակոբյան** (հունվարի 12, 1944(1944-01-12), Երևան, Հայկական ԽՍՀ, ԽՍՀՄ - մայիսի 1, 2016(2016-05-01), Երևան, Հայաստան), հայ մշակութային գործիչ։

Կենսագրություն
--------------

Ժակ Հակոբյանը ծնվել է 1944 թվականի հունվարի 12-ին Երևանում։ 1971-1977 թվականներին ուսանել է ԵՊՀ պատմության ֆակուլտետում, որն ավարտելուց հետո աշխատանքի է անցել Երևանի գեղարվեստաթատերական ինստիտուտում՝ որպես կոմերիտմիության առաջին քարտուղար։

1987 թվականից պաշտոնավարել է որպես Մշակույթի հայկական ֆոնդի փոխնախագահ։

2004 թվականին որպես բաժնի վարիչ աշխատանքի է անցել Հայոց ցեղասպանության թանգարան-ինստիտուտում, իսկ 2005 թվականից շարունակել աշխատանքն արդեն որպես նույն թանգարան-ինստիտուտի փոխտնօրեն։

2007 թվականից եղել է Առնո Բաբաջանյանի հիշատակի միջազգային հիմնադրամի երևանյան մասնաճյուղի տնօրենը, իսկ 2010 թվականից նշանակվել է Հայաստանի պետական ֆիլհարմոնիայի փոխտնօրեն։

Եղել է Հայաստանի երգիծաբանների միության նախագահը, ՀՀ Նկարիչների միության պատվավոր անդամ։

Ժակ Հակոբյանը վախճանվել է 2016 թվականի մայիսի 1-ին Երևանում։

Ստեղծագործություն
-----------------

Ժակ Հակոբյանը գրել է բանաստեղծություններ։ Հեղինակ է երգիծական հինգ գրքի՝

* «Ծիծաղի պարտեզ»
* «Սրամտում է Հայկական ռադիոն»
* «Հումորի և երգիծանքի 19 ակնթարթ»
* «Էս շան տղեն գիժ ա»
* «Ապրենք ժպտալով»։

Պարգևներ
--------

2009 թվականին Ժակ Հակոբյանը պարգևատրվել է ՀՀ Մշակույթի նախարարության ոսկե մեդալով, 2010 թվականին արժանացել՝ ՀՀ մշակույթի վաստակավոր գործիչ կոչման։

Ծանոթագրություններ
------------------

1. 1 2  AV Production.am
2. 1 2  Վախճանվել է հայպետֆիլհարմոնիայի փոխտնօրեն Ժակ Հակոբյանը
3. ↑  «ՀՀ Նախագահի հրամանագրերը - Փաստաթղթեր - Հայաստանի Հանրապետության Նախագահ». *նախագահ.հայ*. Վերցված է 2016 թ․ հունիսի 14-ին.
**«Սուպերմեն 2»**(անգլ.՝ Superman 2), 1980 թ.-ի ֆանտաստիկ ժանրի կինոնկար։ 1978 թ.-ի «Սուպերմեն» ֆիլմի սիքվելը։ Համանուն կոմիքսի էկրանիզացիան։ Սուպերմենի մասին միակ կինոնկարն է, որն ունի երկու ռեժիսոր։ Հենց այս ֆիլմիցը դարձավ Ռիչարդ Դոնների և Ռիչարդ Լեստերի միջև ծագած կոնֆլիկտի պատճառը։ Դոնների պնդմամբ 1977թ.-ին նա նկարահանել է ֆիլմի 75%-ը, ինչից հետո հեռացվել է աշխատանքից։ 1979 թ.-ին Լեստերը նկարեց մնացած տեսարանները և վերամշակեց Դոնների նկարահանածը` այդ ամենը կազմեց ֆիլմի 25%-ը։ 2006 թ.-ին DVD-ով դուրս եկավ «Սուպերմեն 2։ Ռիչարդ Դոնների տարբերակը» ֆիլմը։

Ֆիլմի պրեմիերան Եվրոպայում և Ավստրալիայում տեղի ունեցավ շատ ավելի շուտ (1980 թ.-ի դեկտեմբերի 4) քան ԱՄՆ-ում (1981 թ.-ի հունիսի 19), ինչը այդ մասշտաբի ծրագրի համար բավականին տարօրինակ որոշում էր։

Սյուժե
------

Առաջին ֆիլմի սկզբում Կրիպտոն մոլորակի ղեկավար Ջոր Էլը դատապարտեց Գեներալ Զոդին և իր երկու օգնականներին բանտարկության տիեզերական բանտում, որից հետո Կրիպտոնը ոչնչացվեց և միակը ով ողջ մնաց դա Կալ Էլն էր` Ջոր Էլի որդին, ով եկավ երկիր և այստեղ դարձավ Սուպերմեն` սուպերհերոս, ով տարբեր լավ գործեր է կատարում։ Մի անգամ նա տերորիստների խմբից փրկել է Փարիզը` չարագործները ցանկանում էին Էյֆելյան աշտարակում ատոմային ռումբ պայթեցնել, իսկ սուպերհերոսը լուծեց այդ խնդիը նետելով ռումբը տիեզերք, որտեղ այն պայթեց։ Պայթյունից երեք տիեզերական չարագործները դուրս եկան և սկսեցին քաոս սփռել։ Սկզբում նրանք դաժան հաշվեհարդար տեսան լուսնի վրա գտնվող ամերիկացի տիեզերագնացների հետ, հետո եկան երկիր և գրավեցին մի ոչ մեծ ամերիկյան քաղաք և վեջում գնացին Վաշինգտոն ու գերևարեցին ԱՄՆ նախագահին։ Սուպերմենը այդ մասին ոչինչ չգիտեր։ Քանի որ իր ընկերուհի Լոիս Լեյնը բացահայտել էր որ նա և Կլարկ Կենտը նույն մարդն են, հանուն իր սիրո Սուպերմենը ցանկանում էր հրաժարվել իր ուժերից։ Բայց իմանալով, թե ինչ է կատարվում երկրի վրա նա նորից վերադառնում է իր գործին։ Չնայած դրան չարագործները երկրի վրա համախոհ ունեն`Լեքս Լյութորը, ով գիտեր Սուպերմենի թույլ տեղերը։

Դերերում
--------

| Դերասան | Կերպար |
| --- | --- |
| Քրիստոֆեր Ռիվ | Կլարկ Կենտ/Սուպերմեն |
| Ջին Հեքմեն | Լեքս Լյութոր |
| Նեդ Բիթթի | Օթիս |
| Ջեկի Կուպեր | Պերրի Ուայթ |
| Մարգո Կիդդեր | Լոիս Լեյն |
| Վալերի Պերրին | Եվա Թեշմախեր |
| Մարկ Մակկլյուր | Ջիմմի Օլսեն |
| Տերենս Ստամպ | Գեներալ Զոդ |
| Սառա Դուգլաս | Ուրսա |
| Ջեկ Օ'Խալլորան | Նոն |
| Սյուզաննա Յորկ | Լառա |
| Կլիֆտոն Ջեյմս | շերիֆ |
| Է. Գ. Մարշալլ | ԱՄՆ նախագահ |

Պարգևներ և Նոմինացիաներ
-----------------------

1982թ.-ին ֆիլմը ստացավ «Սատուրն» կինոմրցանակը` որպես լավագույն գիտաֆանտաստիկ կինոնկար։ Բացի այդ այն եղել է նույն կինոմրցանակի երեք այլ նոմինացաիաներում`

* Լավագույն տղամարդկային դեր` Քրիստոֆեր Ռիվ,
* Լավագույն կանացի դեր` Մարգո Կիդդեր,
* Լավագույն օրիգինալ երաժշտություն` Քեն Տորն։

Ծանոթագրություններ
------------------

1. 1 2 3 4
2. 1 2 3 4 5 6 7
3. 1 2
4. ↑
5. ↑
6. ↑
7. ↑  Internet Movie Database — 1990.
8. 1 2 3 4
9. 1 2 3 4 5 6 7 8 9 10 11 12 13
10. 1 2 3 4 5 6 7 8 9  ČSFD (չեխերեն) — 2001.
11. 1 2 3 4  Box Office Mojo — 1999.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
Անվան այլ կիրառումների համար տե՛ս՝ Լևոն Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Լևոն Արզումանի Հակոբյան** (1915, Ղափանի շրջան - 1985), հայ մանկավարժ, Երկրորդ համաշխարհային պատերազմի Արևելյան ճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Լևոն Հակոբյանը ծնվել է 1915 թվականին, Ղափանի շրջանի Վաչագան գյուղում։ Ավարտել է Ղափանի № 1 միջնակարգ դպրոցը, այնուհետև ուսումը շարունակել է Գորիսի ուսուցիչների վերապատրաստման դասընթացներում։ Մինչև 1938 թվականը աշխատել է Ղափանի Վաչագան և Արծվանիկ գյուղերում նախ որպես ուսուցիչ, ապա՝դպրոցի տնօրեն։ 1938 թվականին Հակոբյանն ընդունվել է Երևանի պետական համալսարանի պատմության ֆակուլտետը։ Չորրորդ կուրսից, կուսակցական մարմինների կողմից, ուղարկվել է Կրասնոսելսկի շրջանի մեքենատրակտորային կայանի քաղբաժնի պետի տեղակալ, միաժամանակ պատմություն է դասավանդել տեղի միջնակարգ դպրոցում։

1942 թվականի հուլիսին Հակոբյանը զորակոչվել է կարմիր բանակ և ուղարկվել Ստալինգրադի ռազմաքաղաքական ուսումնարան։ Նա մասնակցել է Ստալինգրադի պաշտպանության մարտերին՝ գեներալ Չույկովի բանակի շարքերում։ Նրան շնորհվել է կրտսեր լեյտենանտի կոչում, պարգևատրվել է «Արիության համար» մեդալով։ Գրոհներից մեկի ժամանակ Հակոբյանը վիրավորվել է, բուժվելուց հետո մասնակցել է Օրյոլ-Կուրսկի աղեղում մղված ճակատամարտին։ Խիզախության համար պարգևատրվել է Հայրենական պատերազմի 2-րդ աստիճանի շքանշանով։ 1943 թվականի օգոստոսին Հակոբյանը երկրորդ անգամ է վիրավորվել և ուղարկվել հոսպիտալ։ Ապաքինվելուց հետո նշանակվել է վաշտի հրամանատարի քաղաքական գծով տեղակալ։

1947 թվականին Հակոբյանը զորացրվել է բանակից։ 1950 թվականից զբաղվել է մանկավարժական աշխատանքով։ Աշխատել է Երևանի № 2 հեռակա միջնակարգ դպրոցում, դասավանդել է պատմություն։

Պատերազմի և աշխատանքի վետերան Հակոբյանը մարտական և աշխատանքային ծառայությունների համար պարգևատրվել է Ստալինգրադի պաշտպանության համար, Գերմանիայի դեմ տարած հաղթանակի համար մեդալներով, արժանացել է ՀԽՍՀ լուսավորության նախարարության պատվոգրով։

Լևոն Հակոբյանը մահացել է 1985 թվականին։

Պարգևներ
--------

* «Արիության համար» մեդալ
* «Հայրենական պատերազմի» 2-րդ աստիճանի շքանշան
* Գերմանիայի դեմ տարած հաղթանակի համար մեդալ
* Ստալինգրադի պաշտպանության համար մեդալ

Ծանոթագրություններ
------------------

1. 1 2 3 4 5  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**«Ծաղիկներ և ծառեր»** (անգլ.՝ Flowers and Trees)  Silly Symphonies շարքի կարճամետրաժ մուլտֆիլմ, թողարկվել է 1932 թվականի հուլիսի 30-ին՝ «Walt Disney Studios» կողմից՝ United Artists -ի միջնորդությամբ։

Ստեղծման պատմություն
--------------------

«Ծաղիկներ և ծառեր» սա առաջին առևտրային ֆիլմն էր, որտեղ կիրառվել է «Տեխնիկոլոր» (անգլ.՝ Technicolor) եռագույն գործընթացը, մինչ այդ բոլոր ֆիլմերը, որոնք ստեղծվել են «Տեխնիկոլոր» տեխնոլոգիայով, նկարահանվել են երկգույն պրոցեսով։

«Ծաղիկներ և ծառերը» սկզբում նկարահանվել է սև-սպիտակ տարբերակով, մինչև Ուոլթ Դիսնեյը նայել է եռագույն «Տեխնիկոլորի» փորձերը, որը հորինել էր նրա աշխատակից Հերբերտ Կալմուսը։ Որոշելով, որ «Ծաղիկներ և ծառերը» հիանալի փորձանմուշ կլինեն՝ Դիսնեյը հրաժարվել է սև-սպիտակ գաղափարից և կարճամետրաժ ֆիլմին գույներ է հաղորդել։ Արդյունքում հանդիսատեսներն ու քննադատները դրական են ընկալել մուլտֆիլմը և 1932 թվականին այն շահել է առաջին Օսկար մրցանակը՝ լավագույն կարճամետրաժ անիմացիոն ֆիլմ անվանակարգում։

Ռոսինիի և Շուբերտի երաժշտությունը ֆիլմում տրամադրությունների փոփոխություններ են առաջ բերում։ Արդյունքում Silly Symphonies շարքի հաջորդ բոլոր մուլտֆիլմերը նկարահանվել են եռագույն «Տեխնիկոլորով», և լավ գունահաղորդումը նպաստել է վարձույթի պահանջարկի ավելացմանը։

Միկի Մաուսի մասին մուլտֆիլմի այլ սերիաները մնացել են սև-սպիտակ, մինչև 1935 թվականին «Համերգ» (անգլ.՝ The Band Concert)մուլտֆիլմի նկարահանումը։

Սյուժե
------

Անտառում բացվում է առավոտը։ Երկար քնից հետո արթնանում են անտառի բոլոր բնակիչները՝ ծառերը, ծաղիկները, սնկերը։ Երիտասարդ Թխկին սիրահարվում է Կաղամախուն և նրա համար երգ է երգում։ Այդ ընթացքում նրան հակառակորդ է դուրս գալիս՝ դա չար և ծեր Կաղնին էր։

Ծանոթագրություններ
------------------

1. 1 2  INDUCKS(բազմ․) — 1994.
2. 1 2 3 4 5 6  Big Cartoon DataBase — 1998.
3. ↑  Internet Movie Database — 1990.
4. ↑  *Smith D.* Academy Awards // Disney A to Z: The Official Encyclopedia — 1996.
5. ↑  Patrick Malone. «Disney Shorts: Flowers and Trees». Արխիվացված է օրիգինալից 2012 թ․ օգոստոսի 28-ին. Վերցված է 2011 թ․ սեպտեմբերի 18-ին.(անգլ.)
6. ↑  *Молтин Леонард* О мышах и магии. История американского рисованного фильма = Of Mice and Magic. A History of American Animated Cartoons / Переводчик Хитрук Ф.С.. — М.: Издательство Дединского, 2018. — С. 72-73. — 640 с. — ISBN 978-5-6040967-0-3

Արտաքին հղումներ
----------------

* Ծաղիկներ և ծառեր(անգլ.) ֆիլմը Internet Movie Database կայքում
Այս հոդվածը ՀԱՀԳԲ-ի հիմնադրի մասին է։  Այս անունը կրող այլ անձանց համար այցելեք Հակոբ Հակոբյան։
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հակոբ Հակոբյան** (Հարություն Թագուշյան,1951, Մոսուլ, Իրաքի թագավորություն - ապրիլի 28, 1988(1988-04-28), Աթենք, Հունաստան), հայ ռազմաքաղաքական գործիչ, Հայաստանի ազատագրության հայ գաղտնի բանակի հիմնադիրներից։ Առհասարակ ԱՍԱԼԱ-ի «կնքահայրը» համարվում է լիբանանահայ Հակոբ Հակոբյանը (Հարություն Թագուշյան, հանդես է եկել Մուջահեդ, Մուալեմ, Միհրան Միհրանյան, Վահրամ Վահրամյան, Մուրադ Արմենյան, Աբու Ահմադ ալ-Արմանի կեղծանուններով)։ Այդ պատճառով էլ ուսումնասիրողներից ոմանք ԱՍԱԼԱ-ի ծագումը կապում են Պաղեստինի ազատագրման կազմակերպության գործունեության հետ։

Կենսագրություն
--------------

### Երիտասարդ տարիներ

Հակոբ Հակոբյանը ծնվել է Իրաքի Մոսուլ քաղաքում։ Հայրը եղել է Մկրտիչ Թագուշյանը, ով միակն է եղել բազմանդամ գերդաստանից, որ փրկվել է ցեղասպանության ժամանակ։ Նրան հինգ տարեկանում թուրքերը դանակահարել են և, կարծելով թե մեռած է, այդպես թողել են դիակների մեջ և հեռացել։ Հակոբ Հակոբյանը մասնակցել է Պաղեստինի ազատագրման շարժման գործունեությանը, իսրայելա-պաղեստինյան ընդհարումներին, սերտ կապեր է ունեցել Յասեր Արաֆաթի, Աբու Նիդալի և պաղեստինյան այլ գործիչների հետ։ Պաղեստինյան ազատագրական շարժման մասնակից լինելու տարիներին իրականացրել է մի շարք հնչեղ գործողություններ, որոնցից մեկն է եղել 1974 թվականին Քուվեյթում գտնվող Ճապոնական դեսպանատան գրավումը։

Հակոբ Հակոբյանը ակտիվ դերակատարություն է ունեցել 1975 թվականին սկսված քաղաքացիական պատերազմում հայ համայնքի պաշտպանության գործում։

### ՀԱՀԳԲ-ի հիմնադրումն ու ղեկավարումը

1975 թվականին հիմնել է Հայաստանի ազատագրության հայ գաղտնի բանակը։ 1984 թվականից Ասալայի մարտիկների կողմից գրվել ու անգլերեն լեզվով հրատարակվել են 3 գրքույկներ։ Դրանք 1992 թվականին Իրականություն վերնագրով՝ հայրենի ընթերցողի համար, հայերեն տարբերակով կազմել ու հրատարակել են Մոնթե Մելքոնյանն ու իր կինը՝ Սեդա Գպրանյան-Մելքոնյանը։ Գիրքը պատմում է ԱՍԱԼԱ-հեղափոխական շարժման մասին, որտեղ նսեմացվում է Հակոբ Հակոբյանի գործունեությունը։ Ըստ գրքի ՀԱՀԳԲ-ի ծագման օրից գոյություն ունեին 2 հիմնական ուժեր՝ Հակոբ Հակոբյանն ու մյուս անդամների ամբողջությունը։

ՀԱՀԳԲ-ի մնացյալ պատմությունը պիտի բնորոշվեր այս երկվությամբ.հայրենասեր մարտիկները շարունակաբար պիտի պայքարեին ստեղծարար գործունեություն հաստատելու համար, մինչ Մուջահետը, որ նկատի ուներ միայն իր անձնական իղձերը, նրանց ստեղծարար աշխատանքի պտուղները պիտի քաղեր և նրանց պիտի շահագործեր իր անձնական նպատակներն իրագործելու համար։

### Սպանությունը

Հակոբ Հակոբյանը սպանվել է 1988 թվականի ապրիլի 28-ին Աթենքի Պալեո Ֆալիրո արվարձանում։

Ծանոթագրություններ
------------------

1. ↑  Հարվի Վ. Կուշներ. Encyclopedia of terrorism. SAGE, 2002. ISBN 0761924086, 9780761924081, էջ. 47
2. ↑  1974 attack on the Japanese Embassy in Kuwait
3. ↑  The Associated Press]. Gunmen Kill Man in Athens Identified as Armenian Terrorist Chief.

Աղբյուրներ
----------

* Իրականություն, ԱՍԱԼԱ-հեղափոխական շարժում, հրատ. 1992

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Universalis |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հայկազ Խաչատուրի Հակոբյան** (1918, Աշխաբադ, Անդրկասպյան մարզ, Ռուսական կայսրություն - *անհայտ*), հայ մանկավարժ։ ԽՄԿԿ անդամ, Երկրորդ համաշխարհային պատերազմի Արևելյան ճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Հայկազ Հակոբյանը ծնվել է 1918 թվականին, Աշխաբադ քաղաքում։ 1931 թվականին ընտանիքով տեղափոխվել է Սիսիանի շրջանի Հացավան գյուղ։ 1937 թվականին Հայկազը Երևանի ժողտնտտեխնիկումն ավարտելուց հետո նշանակվել է Լոր գյուղի դպրոցի ուսուցիչ։ Աշխատանքին զուգընթաց սովորել և ավարտել է Երևանի հեռակա մանկավարժական ինստիտուտը։ 1939 թվականին ընդունվել է կուսակցության շարքերը։ 1940 թվականին զորակոչվել է զինվորական ծառայության։

Հակոբյանը 1941-1945 թվականներին մասնակցել է Խորհրդային Միության դեմ Նացիստական Գերմանիայի սանձազերծած պատերազմին, նրա մարտական ուղին անցել է 718-րդ հրաձգային գնդի շարքերում, որտեղ գնդացրային վաշտի քաղղեկից հասել է գումարտակի հրամանատարի պաշտոնին։

Պատերազմի առաջին օրերից սկսած մասնակցել է Խարկովի, Ստալինգրադի, Կուրսկի աղեղի, Պոլտավայի ճակատամարտերին, Բելոռուսիայի, Լատվիայի ազատագրմանը, Քյոնիգսբերգի գրավմանը։ Խարկովի մատույցներում վիրավորվել է, բուժվելուց հետո մասնակցել է Ստալինգրադում գերմանական զորքերի շրջապատմանն ու ջախջախմանը։

Պատերազմի հաղթական ավարտից հետո Հայկազը շարունակել է ծառայությունը խորհրդային բանակում։ Զորացրվելուց հետո աշխատել է Հայաստանի գիտությունների ակադեմիայի համակարգում։ Պահեստի մայոր Հակոբյանը պարգևատրվել է «Կարմիր դրոշի», «Ալեքսանդր Նևսկու», «Կարմիր աստղի» շքանշաններով և մարտական մեդալներով։

Պարգևներ
--------

* «Կարմիր դրոշի» շքանշան
* «Կարմիր աստղի» շքանշան
* «Ալեքսանդր Նևսկու» շքանշան

Ծանոթագրություններ
------------------

1. 1 2 3 4  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Լինդեն Էշբի** (անգլ.՝ Linden Ashby, մայիսի 23, 1960(1960-05-23), Ատլանտիկ Բիչ, Դյուվալ շրջան, Ֆլորիդա, ԱՄՆ), ամերիկացի դերասան։ Ամենահայտնի դերերն են «Մահացու գոտեմարտ» բլոկբաստերում Ջոննի Քեյջի և «Պատանի գայլը» հեռուստասերիալում շերիֆ Ստիլինսկիի դերերը։

Կենսագրություն
--------------

Լինդեն Էշբին ծնվել է 1960 թվականի մայիսի 23-ին ԱՄՆ-ի Ֆլորիդա նահանգի Ատլանտիկ-Բիչ քաղաքում։ Դպրոցն ավարտելուց հետո Էշբին ուսման է անցնում Դյուրանգո քաղաքի Ֆորտ Լյուիս քոլեջում, որտեղ ուսումնասիրում է հոգեբանություն և բիզնես։ Սակայն, Էշբին, դերասանական կարիերայի պատճառով 3 տարի անց թողնում է ուսումը։ Դեբյուտը լինում է 1987 թվականին։ 2005 թվականին «Երիտասարդ և հանդուգն» հեռուստասերիալում տարած իր դերի շնորհիվ «Soap Opera Digest Award» մրցանակարգում ստանում լավագույն չարագործ մրցանակը։

Անձնական կյանք
--------------

1986 թվականից ամուսնացած է Սյուզան Ուոլթերսի հետ։ Նրանք ունեն 2 աղջիկ՝ Գրեյս (ծնվել է 1991 թվականին) և Սավննա (ծնվել է 1992 թվականին)։ Ազատ ժամանակ զբաղվում է սերֆինգով, անձնական ինքնաթիռով և դահուկասահքով։ 21 տարեկանից սկսած Լինդենը զբաղվում է տարբեր մարտարվեստներով։

Ծանոթագրություններ
------------------

1. 1 2  *Deutsche Nationalbibliothek* Record #1012418200 // Gemeinsame Normdatei (գերմ.) — 2012—2016.
2. 1 2  SNAC — 2010.
3. ↑  «Linden Ashby». *IMDb*. Վերցված է 2015 թ․ հոկտեմբերի 25-ին.

Արտաքին հղումներ
----------------

* Ֆան-կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լինդեն Էշբի» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1287236 · BNF: 14047310c · GND: 1012418200 · ISNI: 0000000120220527 · LCCN: no95060345 · VIAF: 19882446 · WorldCat VIAF: 19882446 |

 |

 |
**Ֆրեդ Կլաուս** (անգլ.՝ Fred Claus), ռեժիսոր Դևիդ Դոբկինի ամերիկյան ամանորյա կինոկատակերգությունը, որն էկրան է բարձրացել 2007 թվականին Ամերիկայի Միացյալ Նահանգներում։ Գլխավոր դերերում հանդես են եկել Վինս Վոնը, Փոլ Ջիամատին, Քևին Սպեյսին, Ռեյչել Ուայզը, Քեթի Բեյթսը և Միրանդա Ռիչարդսոնը։

Սյուժե
------

Ֆիլմը հիմնված է Դոնալդ Հենկելի հայտնի «Սանտայի առասպելը և նրա եղբայր Ֆրեդը» պոեմի հիման վրա։ Ֆիլմը սկսվում է Ամերիկայի Միացյալ Նահանգներում մի կնոջ ծննդաբերությամբ։ Ծննդաբերությունից մի քանի րոպե հետո նորածին երեխան արտաբերում է իր առաջին բառերը՝ հո՜, հո՜, հո՜։ Մայր Կլաուսը կանչում է իր որդուն՝ Ֆրեդերիկին, որ գա ծանոթանալու իր եղբոր հետ, ում որոշում է անվանել Նիկոլաս։

Շուտով գալիս է Սուրբ Ծնունդը։ Տեսնելով ամանորյա տոնածառի տակ նվերներ՝ Նիկը սկսում է բացել իր և եղբոր նվերները և որոշում է դրանք բոլորը տալ որբերին։ Սա զայրացնում է Ֆրեդերիկին։ Կլաուս մայրիկը խորհուրդ է տալիս Ֆրեդին լինել ավելի բարյացակամ ինչպես իր եղբայրն է, ինչն էլ իր հերթին ավելի է վրդովվեցնում Ֆրեդին։

Իրեն մեկուսացած զգալով՝ Ֆրեդը հաճախ էր մագլցում մի ծառ և խնդիրները պատմում մի թռչնի։ Մի անգամ Նիկը կտրում է այդ ծառը՝ ասելով, որ Ֆրեդն այժմ կարող է այն տուն բերել, քանի որ այնքան շատ է սիրում այդ ծառը։ Թռչնի բունն այժմ ավերված էր, և թռչունը ստիպված հեռանում է։ Սա ևս մեկ անջրպետ էր եղբայրների հարաբերություններում։

Տարիներ անց Նիկը դառնում է Սանտա Կլաուս՝ ի շնորհիվ նրա կատարած բարի գործերի և դրանից հետո նրա ընտանիքի՝ մոր և եղբոր է առնում և նրանք չեն ծերանում։ Այսպիսով, Նիկը դառնում է մերօրյա Սանտա Կլաուսը, ով նվերներ է բաժանում մարդկանց, իսկ նրա եղբայրը՝ Ֆրեդը, Չիկագոյում աշխատում է որպես գործակալ, ով այդ նվերները հասցնում էր հասցեատերերին։

Չիկագոյում նա սիրահարվում է Վանդա անունով մի աղջկա։ Աղջիկը բարկանում է Ֆրեդի վրա այն բանի համար, որ վերջինս մոռանում է, որ հաջորդ օրը աղջկա ծննդյան օրն է։ Վանդան հիշում է իր նախորդ ծննդյան օրը, երբ Ֆրեդը խոստացել էր նրան տանել Ֆրանսիա։ Երբ Ֆրեդը վերադառնում է իր բնակարան և սկսում հավաքել իրերը՝ մեկնելու համար, Սեմուել Գիբոնս անունով մի որբ երեխա է ներս մտնում։ Որբուկն ասում է, որ Սուրբ ծննդին ցանկանում է Մակարոնի անունով շան ձագուկի։ Ֆրեդը կոպտում է տղային և վռնդում։

Ծանոթագրություններ
------------------

1. 1 2
2. 1 2 3
3. 1 2
4. ↑  Internet Movie Database — 1990.
5. 1 2 3 4 5
6. 1 2 3 4 5 6 7
7. 1 2 3 4 5 6 7 8 9 10 11 12 13
8. 1 2
9. 1 2 3 4 5 6  ČSFD (չեխերեն) — 2001.
10. ↑  «Ֆիլմը. Ֆրեդ Կլաուս՝ Սանտայի եղբայր ամանորյա հանրագիտարանում». Սյուժեն և լրացուցիչ մանրամասնություններ ֆիլմի վերաբերյալ. Վերցված է 2015 թ․ դեկտեմբերի 1-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրեդ Կլաուս (ֆիլմ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes · AFI լիամետրաժ ֆիլմերի կատալոգ |

 |
**Հմայակ Վազգենի Բադալյան**, (ապրիլի 18, 1963(1963-04-18), Մրգավան, Արտաշատի շրջան, Հայկական ԽՍՀ, ԽՍՀՄ), հայ բժիշկ-ռեանիմատոլոգ, թունաբան, բժշկական գիտությունների դոկտոր, Մոսկվայի Ն. Ի. Սկլիֆոսովսկու անվան շտապօգնության գիտահետազոտական ինստիտուտի սուր թունավորումների բաժանմունքի վարիչ, սուր թունավորումների բուժման գիտական բաժնի առաջատար գիտաշխատող, Ռուսաստանի Դաշնության առողջապահության նախարարության հետբուհական կրթության ակադեմիայի Կլինիկական թունաբանության ամբիոնի դոցենտ։

Կենսագրություն
--------------

Հմայակ Բադալյանը ծնվել է 1963 թվականի ապրիլի 18-ին ՀՀ Արարատի մարզի Մրգավան գյուղում։ 1980 թվականին Ոսկե մեդալով ավարտելով Մրգավանի միջնակարգ դպրոցը՝ ընդունվել է Երևանի Մխիթար Հերացու անվան պետական բժշկական համալսարան։ 1986 թվականին բժշկական համալսարանն ավարտելուց հետո առողջապահության նախարարության ուղեգրով գործուղվել և մինչև 1989 թվականն աշխատել է Եղեգնաձորի բժշկական կենտրոնում։ 1989-1993 թվականներին աշխատել է Արտաշատի կենտրոնական շրջանային հիվանդանոցում։ 1993-1996 թվականներին սովորել է Ռուսաստանի Դաշնության առողջապահության նախարարության հետբուհական կրթության ակադեմիայի Կլինիկական թունաբանության ամբիոնի ասպիրանտուրայում։ 1998 թվականին պաշտպանել է թեկնածուական դիսերտացիան թունաբանություն մասնագիտությամբ։

1997-2001 թվականներին աշխատել է Ն. Ի. Սկլիֆոսովսկու անվան շտապօգնության գիտահետազոտական ինստիտուտի սուր թունավորումների բուժման գիտական բաժնում, որպես գիտաշխատող, ապա՝ որպես ավագ գիտաշխատող։ 2001 թվականից աշխատում է որպես Ն. Ի. Սկլիֆոսովսկու անվան շտապօգնության գիտահետազոտական ինստիտուտի սուր թունավորումների բաժանմունքի վարիչ։

2002 թվականի հոկտեմբերին Դուբրովկայի ահաբեկչական ակտից տուժածներին հատուկ բժշկական օգնություն ցուցաբերելու համար արժանացել է Մոսկվայի բժշկական վարչության նախագահի շնորհակալագրին։

2002 թվականից աշխատանքի հետ համատեղ նաև դասավանդում է Ռուսաստանի Դաշնության առողջապահության նախարարության հետբուհական կրթության ակադեմիայի Կլինիկական թունաբանության ամբիոնում, նույն ամբիոնի դոցենտ է։

2020 թվականի սեպտեմբերի 21-ին պաշտպանել է բժշկական գիտությունների դոկտորի թեզը։

Ամուսնացած է, ունի որդի և դուստր։

Աշխատություններ
---------------

Հեղինակ է 57 տպագիր աշխատությունների, այդ թվում՝ 5 արտասահմանյան։

Ծանոթագրություններ
------------------

1. 1 2
2. ↑  «Бадалян Амаяк Вазгенович - отзывы о враче, запись на прием в Москве - Zoon.ru». *zoon.ru* (ռուսերեն). Վերցված է 2021 թ․ հունիսի 12-ին.
3. ↑  «БАДАЛЯН Амаяк Вазгенович - PDF Скачать Бесплатно». *docplayer.ru*. էջեր 42–47. Արխիվացված է օրիգինալից 2021 թ․ հունիսի 12-ին. Վերցված է 2021 թ․ հունիսի 12-ին.
4. ↑  Вазгенович, Бадалян Амаяк (2020). «Программа реабилитационных мероприятий в лечении больных с острыми отравлениями химической этиологии в токсикологическом стационаре» (ռուսերեն). Վերցված է 2021 թ․ հունիսի 12-ին.

Արտաքին հղումներ
----------------

* «Актуальные вопросы клинической токсикологии» Արխիվացված 2021-06-12 Wayback Machine
* Հմայակ Բադալյանը Ն. Ի. Սկլիֆոսովսկու անվան շտապ օգնության գիտահետազոտական ինստիտուտի կայքում
* Հմայակ Բադալյանը ru.hayazg.info կայքում
*
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Մուրադ Մակեդոնի Հակոբյան** (1955, Երևան, Հայկական ԽՍՀ, ԽՍՀՄ - հոկտեմբերի 2, 2023(2023-10-02)), ՀՀ Պաշտպանության նախարարության սպայի տան «Սարդարապատ» պարի անսամբլի գեղարվեստական ղեկավար։ Հայաստանի Հանրապետության մշակույթի վաստակավոր գործիչ։

Կենսագրություն
--------------

Մուրադ Մակեդոնի Հակոբյանը ծնվել է 1955 թվականին Երևանում։

1961 թվականին ընդունվել է և 1971 թվականին ավարտել է Հովսեփ Շամամյանի պարարվեստի դպրոցը։ 1973-1975 թվականներին որպես պարող ծառայել է Կարմիր դրոշի Բալթյան նավատորմի երգի-պարի անսամբլում։

1976 թվականին Հակոբյանը պարարվեստի իր առաջին դպրոցն է հիմնել Երևանի Մռավյանի անվան դպրոցում, իսկ 1978 թվականին դպրոցը տեղափոխել է ԽՍՀՄ Զինված ուժերի կայազորի Սպայի տուն։ Մշակույթի նախարարության որակավորման հանձնաժողովը 1986 թվականին նրան շնորհել է առաջին կարգի պարուսույցի որակավորում։

Պարգևներ
--------

2005 թվականին Հակոբյանին շնորհվել է ՀՀ մշակույթի նախարարության արծաթե մեդալ, իսկ 2015 թվականին՝ ոսկե մեդալ։ Մուրադ Հակոբյանը ստացել է ՀՀ մշակույթի վաստակավոր գործչի պատվավոր կոչում։

2009 թվականին նա պարգևատրվել է Մովսես Խորենացու մեդալով։ 2010 թվականին պարգևատրվել է «Մարշալ Բաղրամյան» մեդալով, 2012 թվականին՝ «Անդրանիկ Օզանյան» մեդալով, 2016 թվականին՝ «Վալերի Բրյուսով» մեդալով։

Ծանոթագրություններ
------------------

1. 1 2  Կյանքից հեռացել է ՀՀ մշակույթի վաստակավոր գործիչ Մուրադ Հակոբյանը
2. ↑  Հայաստանի Հանրապետության պատվավոր կոչումներ շնորհելու մասին
3. 1 2 3 4  «Կյանքից հեռացել է «Սարդարապատ» պարի պետական անսամբլի գեղարվեստական ղեկավար Մուրադ Հակոբյանը». *Armtimes.com*. Վերցված է 2023 թ․ հոկտեմբերի 3-ին.
**«Շատ տարօրինակ դրախտ»** (անգլ.՝ A Fairly Odd Summer, հայտնի է նաև որպես **«Կախարդական ֆիլմ 3»** (անգլ.՝ A Fairly Odd Movie 3), Nickelodeon հեռուստաալիքի ամերիկյան հեռուստատեսային ֆիլմը, որը նկարահանվել է «Կախարդական հովանավորներ» անիմացիոն շարքի հիման վրա։ Երրորդ ֆիլմն է, որը հիմնված է այս անիմացիոն շարքի վրա։ Թողարկվել է 2014 թվականի օգոստոսի 2-ին ԱՄՆ-ում։ DVD-ն թողարկվել է 2014 թվականի հոկտեմբերի 28-ին, Blu-ray-ը՝ 2015 թվականի դեկտեմբերի 4-ին։

Սյուժե
------

Ամառ է։ Թիմիի ծնողները մեկնում են Հավայան կղզիներ։ Ինքը՝ Թիմին, ստիպված է հրաժարվել ուղևորությունից, քանի որ նրան հանձնարարված է լուրջ առաջադրանք. նա պետք է պահպանի կախարդական աշխարհի ամենակարևոր արտեֆակտը՝ Աբրակադաբրիումը, որն իր մեջ է կենտրոնացնում Փերիների աշխարհի ողջ կախարդանքը։

Թիմին իսկապես ցանկանում է գնալ Հավայան կղզիներ, և երբ իմանում է, որ իր ընտանիքն ու ընկերները նրա օգնության կարիքն ունեն, ուրախությամբ մեկնում է։ Քրոքերը և Ֆուպն իմանում են Թիմին Հավայան կղզիներում է Աբրակադաբրիումի հետ միասին, և մշակում են արտեֆակտը գողանալու և փերիների աշխարհին տիրելու ծրագիր։ Թիմին, Տուտիի և փերիների ստիպված են լինում իրենց բոլոր ջանքերն ուղղել Քրոկերին և Ֆուպին կանգնեցնելուն։

Ֆիլմի վերջում Թիմին դառնում է փերի, ինչպես Վանդան, Կոսմոն և Պուֆը։

Դերերում
--------

* Դրեյք Բել - Թիմի Թյորներ
* Դանիելա Մոնե - Տուտտի
* Դարան Նորիս - Կոսմո (հնչյունավորում), Թիմմիի հայրը
* Սյուզան Բլեքսլի - Վանդա (հնչյունավորում)
* Թարա Սթրոնգ - Թիմի Թյորներ (փերի) և Պուֆ (հնչյունավորում)
* Մարկ Գիբոն - Յորգեն Ֆոն Սթրենգլ
* Դեյվիդ Լյուիս - Դենզել Քրոկեր
* Թերիլ Ռոթերի - Թիմիի մայրը
* Դեյվ Վեյգել - Վիկկի
* Քարթեր Հաթինգս - Մարտի
* Էլլա Անդերսոն - Միտզի
* Էրիկ Բոուսա - Ֆուպ (հնչյունավորում)
* Սքոթ Բայո - Ֆուպ (դեր)
* Թոնի Ալկանտար - Էդ Լեդլի

Արտադրություն
-------------

Նկարահանումները տեղի են ունեցել 2 վայրում՝ Վանկուվերում (Կանադա) և Օահու կղզու հյուսիսային ափին (Հավայան կղզիներ)։

Վարկանիշ
--------

Պրեմիերայի շաբաթում ֆիլմն ունեցել է 2,8 միլիոն դիտում։ IMDb-ում այն ունի 4,7/10 գնահատական։

Ծանոթագրություններ
------------------

1. ↑  «A Fairly Odd Summer». Վերցված է 2014 թ․ հոկտեմբերի 28-ին.
2. ↑  «A Fairly Odd Summer [Blu-ray]: Drake Bell, Daniella Monet, Daran Norris, Tara Strong, Savage Steve Holland, Butch Hartman: Movies & TV». Վերցված է 2018 թ․ սեպտեմբերի 6-ին.
3. ↑  A Fairly Odd Summer (TV Movie 2014) — Filming Locations — IMDb

Արտաքին հղումներ
----------------

* «Շատ տարօրինակ դրախտ»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database |

 |
**«Բիգֆուտների ընտանիքը»** (ֆր.՝ Bigfoot Family), ֆրանկո-բելգիական *CGI* անիմացիոն ֆիլմ՝ ռեժիսորներ Բեն Ստասենից և Ժերեմի Դեգրուսոնից։ «Դարձի՛ր լեգենդ։ Բիգֆուտ կրտսեր» անիմացիոն կատակերգության շարունակությունը։

Ֆիլմի համաշխարհային պրեմիերան կայացել է 2020 թվականի հուլիսի 15-ին «Անսիի անիմացիոն ֆիլմերի միջազգային փառատոնում», որտեղ պատկերը անվանակարգ է շահել «Լավագույն լիամետրաժ անիմացիոն ֆիլմ»-ում։

Սյուժե
------

Ընտանիքում բոլորը տարբեր են։ Հայրիկը մի ժամանակ վերածվել է Բիգֆուտի, որդին ժառանգել է նրա սուպերընդունակությունները և կենդանիների լեզուն հասկանալու ընդունակությունը, նրանց և մայրիկի հետ նույն տանը ապրում է մի ողջ գազանանոց՝ խոշոր արջը, անխոնջ սկյուռիկը, անհանգիստ ջրարջը՝ բազմաթիվ հիասքանչ ձագուկներով։ Երբ Ալյասկայի եզակի արգելոցը օգնության կարիք ունի, Բիգֆուտների ողջ ընտանիքը մեկնում է ճանապարհորդության և ողջ աշխարհին ցույց տալու ինչի է ընդունակ իրենց թիմը։

Արտադրություն
-------------

Ֆիլմի արտադրությունը սկսվել է nWave ստուդիայի յոթերորդ՝ «Թագուհու կորգին» ֆիլմի թողարկումից առաջ։ Աշխատանքային նյութերը ցուցադրվել են 2020 թվականին Փարիզի թվային գագաթնաժողովում։

Երաժշտություն
-------------

«Դարձի՛ր լեգենդ։ Բիգֆուտ կրտսեր» ֆիլմի վրա հաջող աշխատանքից հետո Puggy երաժշտական կոլեկտիվը համաձայնվել է ձայնագրել սիքվելի սաունդթրեքը։ «*Out in the Open*» սինգլը ստեղծել է Puggy-ին՝ Սիլվի Օարոյի հետ համատեղ։

Մարքեթինգ
---------

Ֆիլմի թրեյլերը համացանցում հրապարակվել է 2020 թվականի օգոստոսի 20-ին։

Ծանոթագրություններ
------------------

1. ↑  Terjesztésre kerülő filmalkotások és artfilmek nyilvántartása (հունգ.) — NMHH.
2. ↑
3. 1 2  nWave attends Paris Images Digital Summit
4. ↑  Bigfoot Family, IMDB
5. ↑
6. ↑  Семейка бигфутов. В кинотеатрах с 1 октября

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բիգֆուտների ընտանիքը» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · FilmAffinity · Internet Movie Database · Rotten Tomatoes · Rotten Tomatoes |

 |
Անվան այլ կիրառումների համար տե՛ս՝ Սահակ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Սահակ Եղիայի Հակոբյան** (1916, Վերին Արտաշատ, Հայաստան - *անհայտ*), հայ մանկավարժ, Երկրորդ համաշխարհային պատերազմի Արևելյան ճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Սահակ Հակոբյանը ծնվել է 1916 թվականին, Արտաշատի շրջանի Վերին Արտաշատ գյուղում։ 1934 թվականին ավարտել է շրջկենտրոնի մանկավարժական ուսումնարանը և նշանակվել Վեդու (այժմ՝ Արարատի) շրջանի Զովաշենի տարրական դպրոցի վարիչ։ Այնուհետև տեղափոխվել է Սովետաշեն գյուղի միջնակարգ դպրոցը, դասավանդել է հայոց լեզու։ Աշխատել է Արտաշատի շրջանի Մուղանի յոթնամյա դպրոցում, միաժամանակ սովորել է Երևանի հեռակա մանկավարժական ինստիտուտի լեզվագրական ֆակուլտետում։

1941 թվականին Սահակը մեկնել է բանակ, սովորել հետևակային ուսումնարանում և, ուսումը չավարտած, մեկնել է գործող բանակ։ 1943 թվականի օգոստոսին նա 89-րդ հայկական դիվիզիայի 400-րդ գնդի կազմում թշնամու դեմ կռվել է Նովոռոսիյսկի մատույցներում, ազատագրել նաև Վերխնեբականսկը և մի շարք այլ բնակավայրեր։ Նատուխան ավանն ազատագրելու համար մղված մարտերում Հակոբյանը վիրավորվել է և ապաքինվելուց հետո տեղափոխվել է Առաջին ուկրաինական ռազմաճակատ։ 274-րդ գնդի կազմում, որպես գնդացրորդ, մասնակցել է Ժիտոմիրի և շրջակա մի շարք գյուղերի ազատագրմանը։ Երկրորդ անգամ է վիրավորվել և ապաքինվելուց հետո, 1944 թվականի մարտին զորացրվել է։ Պարգևատրվել է Հայրենական պատերազմի երկրորդ աստիճանի շքանշանով և մի շարք մեդալներով։

Զորացրվելուց հետո Հակոբյանը երկար տարիներ մայրենի լեզու է դասավանդել Արտաշատի շրջանի դպրոցներում։ 1976 թվականին անցել է կենսաթոշակի։

Պարգևներ
--------

* «Հայրենական պատերազմի» երկրորդ աստիճանի շքանշան

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Սիփան Հակոբյան (Օլահ)** (հունիսի 4, 1990(1990-06-04), Երևան, Հայկական ԽՍՀ, ԽՍՀՄ), հայ օպերային երգիչ (տենոր), դաշնակահար, դիրիժոր։

Կենսագրություն
--------------

Սիփան Հակոբյանը ծնվել է 1990 թվականի հունիսի 4-ին Երևանում։ 2007 թվականին ավարտել է Երևանի Պ. Ի. Չայկովսկու անվան երաժշտական դպրոցի վոկալ-տեսական բաժինը (դասատու՝ Լ. Ստեփանյան), 2013 թվականին՝ Երևանի պետական կոնսերվատորիա դիրիժորության (Դ. Ղազարյանի դասարան) բաժիը, ապա՝ մագիստրատուրան։ 2012-2014 թվականներին սովորել Լոնդոնի Թագավորական երաժշտական ակադեմիայի վոկալ (Ֆ. Դոգհանի դասարան) բաժնում։

2007-2010 թվականներին եղել է Հայ հոգևոր երաժշտության կենտրոնի վոկալ քառյակի երգիչ և խմբավար, 2011-2013 թվականներին՝ Լոնդոնի ֆիլհարմոնիկ երգչախմբի երգիչ, 2011-2017 թվականներին՝ Սբ Սարգիս եկեղեցու երգչախմբի դիրիժոր (նաև՝ սարկավագ), 2013-2016 թվականներին՝ Լոնդոնի Թեքեյան մշակութային միության գեղարվեստական ղեկավար։

2013 թվականին Լոնդոնում հիմնադրել է «Քլինգեն» (նախապես՝ «Կոմիտաս») երգչախումբը, որի գեղարվեստական ղեկավարն ու դիրիժորն է. 30-ից ավելի համերգներով հանդես է եկել մի շարք ճանաչված համերգասրահներում, եկեղեցիներում և այլուր՝ տարածելով հայկական երաժշտությունը։

Մենահամերգներով շրջագայել է Հայաստանում, Ավստրիայում, Գերմանիայում, Ռուսաստանում, Մալթայում և այլ երկրներում։

2012թվականին՝ Անգլիայում, 2013 թվականին Հայաստանում ղեկավարել է Գ. Հենդելի «Մեսսիա» և Յ. Հայդնի «Աշխարհի արարումը» օրատորիաների խմբերգային հատվածները։ Հանդես է եկել Ա. Տիգրանյանի «Անուշ», Գ. Հենդելի «Ռոդելինդա» օպերաներում։

2018 թվականին Մալթայում ղեկավարել է երգչախումբ, որին երկացանկում ընդգրկված էին Կոմիտասի խմբերգերից։

2007 թվականին արժանացել է Հանրապետական մշակութային փառատոնի 1-ին մրցանակի և ոսկե մեդալի։

Ծանոթագրություններ
------------------

1. ↑  Լոնդոնի Հայ Տանը տեղի ունեցավ Սիփան Հակոբյանի տեսա-ձանային դասախոսությունը

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Սեմ Անդերսոն** (անգլ.՝ Sam Anderson, ապրիլի 2, 1947(1947-04-02), Wahpeton, Հյուսիսային Դակոտա, ԱՄՆ), ամերիկացի դերասան, առավել հայտնի է «Ֆորեսթ Գամփ », «Կորուսյալները», ինչպես նաև «Անգելը հեռուստասերիալում» կատարած դերերով։

Կենսագրություն և կարիերա
------------------------

Սեմ Անդերսոնը ծնվել է 1945 թվականի մայիսի 13-ին Ուոպետոնում (Հյուսիսային Դակոտա, ԱՄՆ)։ Ավարտել է Հյուսիսային Դակոտայի համալսարանը Գրանդ Ֆոկսում։ ԱՄՆ-ի գրողների միության անդամ է։

Հեռուստատեսությունում է 1978 թվականից, ակտիվորեն նկարահանվել է հեռուստասերիալներում։ Ամենահյտնի դերը եղել է Պարոն Գորպլի դերը՝ «Անծանոթը» հեռուստասերալում։ Նաև նկարահանվել է «Կորուսյալները» հեռուստասերիալում, խաղալով Բերնարդ Նեդլերի դերը։

Դերասանի առաջին աշխատանքը կինոյում եղել է 1995 թվականին՝ «Հրել և շպրտել» ֆիլմում, որտեղ հանդես է եկել Ռեյա Բերգի դերում։ Սեմ Անդերսոնի դերերից են Հյու Հենկոկը՝ «Ֆորեսթ Գամփ» (1994) ֆիլմում, Չարլզ Փեթնը՝ «Չուվակի» (2002) ֆիլմում և Ջորջը՝ «Հմայության դասընթացներ» (2004) ֆիլմում։

1970-ական թվականներ սկզբին նա դրամա է դասավանդել Կալիֆոռնիա նահանգի Լակաստեր քաղաքի Անթելոպայի հովտի քոլեջում։

Նա և իր կինը երկվորյակների ծնողներ են։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1988 | ֆ | Ատամի մածուկներ 2 | *Critters 2: The Main Course* | պարոն Մորգան |
| 1990 | ֆ | Խավարի հրեշտակը | *Dark Angel* | Ուորեն |
| 1994 | ֆ | Ֆորեսթ Գամփ | *Forrest Gump* | տնօրեն Հյու Հենկոն |
| 1994-2007 | ս | Շտապ օգնություն | *ER* | բժիշկ Ջեք Հեյսեն |
| 1998 | ս | Ընկերները | *Friends* | բժիշկ Հարադ, 5-րդ եթերաշրջան էպիզոդ 3 |
| 2000-2001 | ս | Անգել | *Angel* | Հոլանդ Մեներս |
| 2005-2010 | ս | Կորուսյալները | *Lost* | Բերնարդ Նեդլեր |
| 2014 | ֆ | Դևի գալուստը | *Devil's Due* | Թոմասի հայրը |
| 2014 | ս | Գրիմ | *Grimm* | Ռոլեկ Պորտեր |

Ծանոթագրություններ
------------------

1. 1 2  Internet Movie Database — 1990.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սեմ Անդերսոն» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX5426991 · BNF: 14149823r · ISNI: 0000000119000682 · LCCN: n2011024865 · NUKAT: n2016200822 · VIAF: 170111629 · WorldCat VIAF: 170111629 |

 |

 |